StandWithUs

StandWithUs (או בראשי תיבות: SWU, "עמדו איתנו", ידוע גם בשם Israel Emergency Alliance - "ברית החירום עם ישראל") הוא ארגון חינוך והסברה פרו-ישראלי ללא מטרות רווח שהוקם בלוס אנג'לס שבארצות הברית בשנת 2001 על ידי רוז רוטשטיין, ג'רי רוטשטיין ואסתר רנצר.

StandWithUs צבר מוניטין כארגון הסברה פרו-ישראלית מוביל. הוא פעיל במיוחד בקמפוסים של אוניברסיטאות ברחבי ארצות הברית, קנדה, בריטניה, דרום אפריקה, אוסטרליה וברזיל. לתפיסתו, הארגון שואף להילחם באנטישמיות ופייק ניוז הקשורים לישראל תוך קידום תדמית חיובית של המדינה. StandWithUs מכשיר סטודנטים בהסברה פרו-ישראלית, מארגן הפגנות, מפעיל שלטי חוצות ומסעות פרסום, ומגיש תלונות בשם סטודנטים. StandWithUs פועל באופן פעיל נגד קמפיינים של BDS – בקמפוסים ומחוצה להם. כמו כן, הארגון עוסק בשיתופי פעולה עם ממשלת ישראל ביוזמות שונות.

StandWithUs נוסד בשנת 2001 על ידי רוז רוטשטיין, מטפלת משפחתית בלוס אנג'לס, שהוריה היו ניצולי שואה ביחד עם בעלה ג'רי רוטשטיין ואסתר רנצר.<ref name=":7"></ref> לדבריה, נקודת המפנה עבורה הגיעה במהלך האינתיפאדה השנייה, כאשר היא נחשפה לתיאור תקשורתי מעוות לכאורה של הסכסוך, במיוחד בעקבות רציחת הנערים מתקוע.<ref name=":4"></ref> לאחר שנפגשה עם עשרות מנהיגים יהודים מקומיים, הגיעה רוטשטיין למסקנה שאין ארגון בעל משאבים "להסביר את ישראל", ולכן החליטה ליצור ארגון משלה.<ref name=":4" />

רוטשטיין נשארה המנכ"ל של SWU.<ref name="IAC 2016-07-20" /> בשל עשייתה, היא זכתה פעמיים בתואר אחת מ-50 היהודים המשפיעים ביותר באמריקה על ידי העיתון הפורוורד, וה"ג'רוזלם פוסט" כינה אותה כאחת מ-50 היהודים המשפיעים ביותר בעולם בשנת 2016.<ref name="IAC 2016-07-20"></ref> ב-2015, דירקטוריון הארגון כלל את נתי סיידוף ואדם מילשטיין.<ref></ref> לארגון צוות של 80 עורכי דין המספקים שירותים משפטיים פרו-בונו לסטודנטים וסגל המתמודדים עם אנטישמיות או "אנטישמיות מחופשת לאנטי-ציונות". רוברטה פ. סייד שימשה בעבר כמנהלת חינוך-מחקר.<ref>Both Rothstein and Seid have written, in a review of Dror Moreh's documentary The Gatekeepers based on Moreh's interviews with 6 of Israel's top security experts, that 'deeply partisan political message' to imply, as they think the documentary does, that terrorism will subside and peace ensue if Israel withdraws from its occupation of the West Bank. Roz Rothstein, Roberta Seid, [https://www.jpost.com/opinion/op-ed-contributors/the-dishonesty-of-the-gatekeepers "The Dishonesty of the Gatekeepers"]. The Jerusalem Post February 13, 2013; Zahi Zalloua, [https://books.google.com/books?id=f2DyDQAAQBAJ&dq=ROZ+ROTHSTEIN%2B&pg=PA138 Continental Philosophy and the Palestinian Question:Beyond the Jew and the Greek,] Bloomsbury Publishing 2017 p.138 n.45.</ref>

SWU חבר בקואליציית ישראל בקמפוס<ref></ref> וכולל בתוכו את המרכז למאבק באנטישמיות.<ref></ref>

יש שביקרו את StandWithUs בפרסום אינפורמציה שגויה, פינקוואשינג וחוסר התמודדות עם ביקורת ואף בהשקפות ימין קיצוניות.

== ביקורת ==
אמנם ה-SWU מתוייג לעיתים קרובות כימני,<ref></ref> אך רוטשטיין דוחה זאת וטוענת כי הארגון אינו מפלגתי. הסוציולוג דב וקסמן טען כי SWU נמצא בקצה הימני של קשת הקבוצות היהודיות האמריקאיות, עם קבוצות כמו The David Project, הארגון ציוני אמריקה, The Israel Project והמכון היהודי לביטחון לאומי של אמריקה.<ref></ref>

רוטשטיין טענה בעבר כי ה-SWU אינו דוגל בעמדות מדיניות ספציפיות וכי מטרתה היא רק ליידע ו"להתנגד למסע התעמולה האנטי-ישראלי האנטישמי האכזרי" על ידי הסברה פרו-ישראלית.<ref name=":6"></ref><ref></ref><ref name="ynetnews 2015-06-04"></ref> בנוסף על כך, ה-SWU רואה בסכסוך הישראלי-פלסטיני כטריטוריאלי ולא קיומי.<ref name=":5"></ref> הרצאות של ה-SWU הדגישו בעיית הפליטים הפלסטינים "לא היו תוצאה של ייסוד ישראל אלא של המלחמה שפתחו מדינות ערב נגד ישראל".<ref></ref>

SWU מתנגד ליוניות של ג'יי סטריט ומבקר אותה ואת נשיא השדולה המוביל אותה, ג'רמי בן-עמי.<ref>; </ref><ref name="JNS Ben-Ami 2013-05-05"></ref> רוטשטיין מתנגדת גם לשוברים שתיקה.

== אקטיביזם פרו-ישראלי ==
הארגון מציע שתי תוכניות חד-שנתיות להכשרת סטודנטים באקטיביזם פרו-ישראלי,<ref></ref> מפיץ חוברות ודפי מידע על ישראל, ומארגן הרצאות פרו-ישראליות. לדברי עיתונאית הארץ ג'ודי מלץ, אף ארגון לא משתווה ל-SWU על "הלהטת הוויכוח הישראלי-פלסטיני באוניברסיטאות", והטקטיקות השנויות במחלוקת שלו.

SWU יצרה רשת של סטודנטים שהוכשרו לתעד אירועים אנטי-ישראליים בקמפוסים.<ref>Emma Goldberg (March 14, 2016). [https://www.haaretz.com/israel-news/.premium-bizarre-pro-israel-robot-accused-of-harassing-u-s-university-students-1.5416911 "'Bizarre' pro-Israel Robot Accused of Harassing Students at Brown University"]. . Haaretz</ref>
לוגו מלגת אמרסון של StandWithUs
תוכנית Emerson Fellowship, שנוצרה ב-2007, מכשירה סטודנטים מ-90 אוניברסיטאות ברחבי צפון אמריקה להוביל פרויקטים פרו-ישראליים בקמפוסים שלהם.<ref name=":3"></ref> החל משנת 2020, התוכנית רלוונטית לסטודנטים בצפון אמריקה, הממלכה המאוחדת וברזיל.<ref name="Or Jewish Life 2020-08-18"></ref><ref></ref> מספר התלמידים הרשומים לתוכנית גדל מ-38 ב-2007–2008 ל-107 ב-2020<ref name="Or Jewish Life 2020-08-18" /> המלגה הושקה בדרום אפריקה בנובמבר 2022.<ref></ref>

הארגון עוסק גם בהכשרת תלמידי תיכון מאז 2012. התוכנית הוא תוכנית המיועדת לתלמידי תיכון בצפון אמריקה בכיתות י"א ו-י"ב ונרשמו 125 תלמידים ב-2020 הוא מכין את הסטודנטים לאתגרים העומדים בפניהם במכללה בנוגע להסברה פרו-ישראלית.

תוכניות חינוכיות נוספות כוללות את "שגרירים" - תוכנית המכוונת לצעירים ישראלים-אמריקאים בדרום קליפורניה במטרה לחבר בין אנשים כדי ליצור יוזמות פרו-ישראליות. בשנת 2012 כללה התוכנית 54 סטודנטים מאוניברסיטאות בדרום קליפורניה. שלא כמו עמיתי אמרסון, "שגרירים" הייתה פתוחה רק לישראלים-אמריקאים.<ref name="Shagririm2"></ref> התוכנית ניתנה בחסות ונוהלה על ידי מועצת המנהיגות הישראלית של קרן משפחת מילשטיין, שלימים מותגה מחדש כארגון הקהילה הישראלית-אמריקאית.<ref name="Shagririm2" />

SWU ארגנה מספר ועידות נגד תנועת ה-BDS<ref></ref><ref></ref> ודחפה לחקיקה נגד BDS במדינות שונות בארצות הברית.<ref></ref>

בשנת 2015, SWU גינה את הכנסייה המאוחדת של ישו, אחת העדות הפרוטסטנטיות הגדולות בארצות הברית, על כך שקראה לחרם על סחורות ישראליות מיהודה ושומרון.

במדינות שונות, SWU קידם מסעות פרסום של שלטי חוצות ופוסטרים למען סולידריות עם ישראל.<ref name="transit_poster"> Images of StandWithUs posters.</ref><ref></ref><ref></ref><ref></ref>

== מדיה ==
בשנת 2020, SWU השיק פלטפורמה חדשה בשם "StandWithUs TV" שתפיק תוכן כדי "לידע ולהעניק השראה לאנשים מכל הגילאים". הארגון התמקד עוד יותר במדיה במהלך מגפת הקורונה.

בשנת 2008 ובשיתוף עם הג'רוזלם פוסט, החל SWU לפרסם עיתון חודשי, "קמפוס פוסט" שהופץ בקמפוסים של האוניברסיטה.

== כספים ==
לפי Cause IQ, ההכנסות וההוצאות של SWU לשנת הכספים 2019 היו 17,848,945 דולר.

אחד התורמים העיקריים לארגון הוא אדם מילשטיין, שתרם $851,500 ל-SWU בין 2004 ל-2016. התוכנית החינוכית של SWU, מלגת אמרסון, ממומנת על ידי ג'יי סטיב וריטה אמרסון. הסניף הבריטי של הקבוצה גייס מאות אלפי פאונד בגיוסי כספים שונים, כולל אירוע מימון המונים בנובמבר 2021 שגייס 750,000 ליש"ט<ref></ref> וקמפיין במאי 2023 שגייס למעלה מ-600,000 ליש"ט.<ref></ref>

בשנת 2009, יותר ממחצית מתקציבה של SWU הוקצה למימון פעילויות סטודנטים בקמפוסים בארצות הברית. וכמעט 15% מתקציב הארגון הועברו למשרד הישראלי, שמכשיר מדי שנה 150 סטודנטים ישראלים בהסברה, בשיתוף עם משרד החינוך.

בינואר 2015, האתר הישראלי החוקר העין השביעית דיווח כי SWU יקבל 254,000 דולר ממשרד ראש הממשלה להכשרת צעירים להסברה במדיה. עם זאת, לפי SWU, הפרויקט לא יצא לפועל בסופו של דבר.<ref></ref>

== קישורים חיצוניים ==
* 

== הערות שוליים ==

קטגוריה:הסכסוך הישראלי-פלסטיני: ארגונים
קטגוריה:יחסי ארצות הברית – ישראל
קטגוריה:הסברה ישראלית